ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി യൂ എസ് പ്രസിഡന്റുമായി ടെലിഫോൺ സംഭാഷണം നടത്തി
എല്ലാ മേഖലകളിലും ശക്തമായ വളർച്ചയ്ക്ക് കാരണമായ സമഗ്ര ആഗോള തന്ത്രപരമായ ഇന്ത്യ-യുഎസ് കൂട്ടുകെട്ട് കൂടുതൽ ആഴത്തിലായതിൽ പ്രധാനമന്ത്രി സംതൃപ്തി രേഖപ്പെടുത്തി
ഇരു രാജ്യങ്ങളിലും പുതിയ തൊഴിലവസരങ്ങൾ സൃഷ്ടിക്കാൻ സഹായിക്കുന്ന, പരസ്പരം പ്രയോജനകരമായ സഹകരണത്തിന്റെ ഉജ്ജ്വല ഉദാഹരണമായി എയർ ഇന്ത്യയും ബോയിങ്ങും തമ്മിലുള്ള സുപ്രധാന കരാറിനെ നേതാക്കൾ സ്വാഗതം ചെയ്തു
ഇന്ത്യയിൽ സിവിൽ ഏവിയേഷൻ മേഖല വികസിക്കുന്നത് മൂലം ഉണ്ടാകുന്ന അവസരങ്ങൾ പ്രയോജനപ്പെടുത്താൻ ബോയിംഗിനെയും മറ്റ് യുഎസ് കമ്പനികളെയും പ്രധാനമന്ത്രി ക്ഷണിച്ചു
അടുത്തിടെ വാഷിംഗ്ടൺ ഡിസിയിൽ നടന്ന ക്രിട്ടിക്കൽ ആൻഡ് എമർജിംഗ് ടെക്നോളജീസ്  സംരംഭത്തിന്റെ ആദ്യ യോഗത്തെ ഇരു നേതാക്കളും സ്വാഗതം ചെയ്യുകയും ബഹിരാകാശം, സെമികണ്ടക്ടറുകൾ , പ്രതിരോധം, മറ്റ് മേഖലകൾ എന്നിവയിൽ ഉഭയകക്ഷി സഹകരണം ശക്തിപ്പെടുത്തുന്നതിനുള്ള അതിയായ ആഗ്രഹം പ്രകടിപ്പിക്കുകയും ചെയ്തു.
ഇരു രാജ്യങ്ങൾക്കുമിടയിൽ ഊർജ്ജസ്വലവും പരസ്പര പ്രയോജനകരവുമായ ജനങ്ങൾ തമ്മിലുള്ള ബന്ധം ശക്തിപ്പെടുത്താൻ നേതാക്കൾ സമ്മതിച്ചു
ഇന്ത്യയുടെ നിലവിലെ ജി20 പ്രസിഡൻസി കാലത്ത് അതിന്റെ വിജയം ഉറപ്പാക്കുന്നതിന് സമ്പർക്കം പുലർത്താൻ നേതാക്കൾ സമ്മതിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കൻ പ്രസിഡന്റ് ജോസഫ് ആർ. ബൈഡനുമായി .ഊഷ്മളവും ഫലപ്രദവുമായ ടെലിഫോൺ സംഭാഷണം നടത്തി .
എല്ലാ മേഖലകളിലും ശക്തമായ വളർച്ചയ്ക്ക് കാരണമായ സമഗ്ര ആഗോള തന്ത്രപരമായ ഇന്ത്യ-യുഎസ് പങ്കാളിത്തം കൂടുതൽ ആഴത്തിലായതിൽ പ്രധാനമന്ത്രി ശ്രീ. നരേന്ദ്ര മോദിയും അമേരിക്കൻ പ്രഡിഡന്റ് ജോസഫ് ബൈഡനും സംതൃപ്തി രേഖപ്പെടുത്തി. . ഇരു രാജ്യങ്ങളിലും പുതിയ തൊഴിലവസരങ്ങൾ സൃഷ്ടിക്കാൻ സഹായിക്കുന്ന പരസ്പര പ്രയോജനകരമായ സഹകരണത്തിന്റെ ഉജ്ജ്വല ഉദാഹരണമായി എയർ ഇന്ത്യയും ബോയിങ്ങും തമ്മിലുള്ള സുപ്രധാന കരാറിന്റെ പ്രഖ്യാപനത്തെ അവർ സ്വാഗതം ചെയ്തു. ഇന്ത്യയിൽ സിവിൽ വ്യോമയാന മേഖല വികസിക്കുന്നത് മൂലം ഉണ്ടാകുന്ന അവസരങ്ങൾ പ്രയോജനപ്പെടുത്താൻ ബോയിംഗിനെയും മറ്റ് യുഎസ് കമ്പനികളെയും പ്രധാനമന്ത്രി ക്ഷണിച്ചു.
അടുത്തിടെ വാഷിംഗ്ടൺ ഡിസിയിൽ നടന്ന ക്രിട്ടിക്കൽ ആൻഡ് എമർജിംഗ് ടെക്നോളജീസ്  സംരംഭത്തിന്റെ ആദ്യ യോഗത്തെ ഇരു നേതാക്കളും സ്വാഗതം ചെയ്യുകയും ബഹിരാകാശം, സെമികണ്ടക്ടറുകൾ, വിതരണ ശൃംഖലകൾ, വികസനം വിജ്ഞാനം നവീനാശയങ്ങൾ , പരിസ്ഥിതി പ്രതിരോധ സഹ-ഉൽപാദനം, സഹ-വികസിപ്പിക്കൽ എന്നിവയിൽ ഉഭയകക്ഷി സഹകരണം ശക്തിപ്പെടുത്താനുള്ള അതിയായ ആഗ്രഹം പ്രകടിപ്പിക്കുകയും ചെയ്തു. ഇരു രാജ്യങ്ങൾക്കുമിടയിൽ ഊർജ്ജസ്വലവും പരസ്പര പ്രയോജനകരവുമായ ജനങ്ങൾ തമ്മിലുള്ള ബന്ധം ശക്തിപ്പെടുത്താൻ നേതാക്കൾ സമ്മതിച്ചു
ഇന്ത്യയുടെ നിലവിലെ ജി20 പ്രസിഡൻസി കാലത്ത് അതിന്റെ വിജയം ഉറപ്പാക്കുന്നതിന് സമ്പർക്കം പുലർത്താനും ഇരു നേതാക്കളും സമ്മതിച്ചു.
-ND-
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഉത്തര കോയൽ ജലസംഭരണി പദ്ധതിയുടെ ബിഹാറിലെയും ഝാർഖണ്ഡിലെയും ശേഷിക്കുന്ന പ്രവൃത്തികൾ പൂർത്തിയാക്കുന്നതിനുള്ള പുതുക്കിയ ചെലവിന് കേന്ദ്രമന്ത്രിസഭയുടെ അംഗീകാരം
ഉത്തര കോയൽ ജലസംഭരണി പദ്ധതിയുടെ ശേഷിക്കുന്ന പ്രവൃത്തികൾ 2,430.76 കോടി രൂപ  എന്ന പുതുക്കിയ ചെലവിൽ പൂർത്തിയാക്കുന്നതിനുള്ള, ജലശക്തി മന്ത്രാലയത്തിന് കീഴിലുള്ള ജലവിഭവ-നദീവികസന-ഗംഗ പുനരുജ്ജീവന വകുപ്പിന്റെ നിർദേശത്തിന് പ്രധാനമന്ത്രി ശ്രീ നരേന്ദ്ര മോദി അധ്യക്ഷനായ സാമ്പത്തിക കാര്യ മന്ത്രിസഭാ സമിതി അംഗീകാരം നൽകി. 1,622.27 കോടി രൂപ  നേരത്തെ 2017 ഓഗസ്റ്റിൽ അംഗീകരിച്ചിരുന്നു.
ബാക്കിയുള്ള പ്രവൃത്തികൾ പൂർത്തിയാകുന്നതോടെ, ഝാർഖണ്ഡിലെയും ബിഹാറിലെയും നാലു വരൾച്ചബാധിത ജില്ലകളിലെ 42,301 ഹെക്ടറിലേക്ക് അധിക വാർഷിക ജലസേചനമൊരുക്കാൻ പദ്ധതിക്കാകും.
ബിഹാർ, ഝാർഖണ്ഡ് എന്നീ രണ്ട് സംസ്ഥാനങ്ങളിൽ സ്ഥിതിചെയ്യുന്ന പ്രധാന അന്തർസംസ്ഥാന ജലസേചന പദ്ധതിയാണ് ഉത്തര കോയൽ ജലസംഭരണി പദ്ധതി. കുട്കു ഗ്രാമത്തിനടുത്തുള്ള  ഉത്തര കോയൽ നദിയിലെ, അണക്കെട്ടിന് 96 കിലോമീറ്റർ താഴെയുള്ള തടയണ , പ്രധാന വലതു കനാൽ , പ്രധാന ഇടത് കനാൽ  എന്നിവ ഈ പദ്ധതിയിൽ ഉൾപ്പെടുന്നു. 1972ൽ ബിഹാർ ഗവണ്മെന്റ് സ്വന്തം വിഭവങ്ങളിൽ നിന്ന് അണക്കെട്ടിന്റെയും അനുബന്ധ പ്രവർത്തനങ്ങളുടെയും നിർമാണം ആരംഭിച്ചു. 1993 വരെ തുടർന്ന പ്രവൃത്തി ആ വർഷം വനംവകുപ്പ് നിർത്തിവച്ചു. അണക്കെട്ടിൽ അടിഞ്ഞുകൂടിയ വെള്ളം ബേത്ല ദേശീയോദ്യാനത്തിനും പലാമു കടുവ സംരക്ഷണകേന്ദ്രത്തിനും ഭീഷണിയാകുമെന്ന ആശങ്കയെത്തുടർന്ന് അണക്കെട്ടിന്റെ നിർമാണം നിലച്ചു. 71,720 ഹെക്ടറിന് വാർഷിക ജലസേചന സൗകര്യമൊരുക്കുന്ന പദ്ധതിയാണ് മുടങ്ങിയത്.
2000 നവംബറിൽ ബിഹാർ വിഭജനത്തിനുശേഷം, അണക്കെട്ടും തടയണയും സ്ഥിതിചെയ്യുന്നത് ഝാർഖണ്ഡിലാണ്. കൂടാതെ മുഹമ്മദ്ഗഞ്ച് തടയണയിൽ നിന്നുള്ള 11.89 കിലോമീറ്റർ വരുന്ന പ്രധാന ഇടത് കനാൽ  ഝാർഖണ്ഡിലാണ് സ്ഥിതി ചെയ്യുന്നത്. പ്രധാന വലത് കനാലിന്റെ  ആകെയുള്ള 110.44 കിലോ മീറ്ററിൽ ആദ്യത്തെ 31.40 കി.മീ. ഝാർഖണ്ഡിലും ബാക്കി 79.04 കി.മീ. ബിഹാറിലുമാണ്. 2016-ൽ ഉത്തര കോയൽ ജലസംഭരണി പദ്ധതിയുടെ ശേഷിക്കുന്ന പ്രവർത്തനങ്ങൾ പൂർത്തീകരിക്കുന്നതിന് സഹായം നൽകാൻ ഇന്ത്യാഗവൺമെന്റ് തീരുമാനിച്ചിരുന്നു. പലാമു കടുവാ സങ്കേതത്തിന്റെ സുപ്രധാന മേഖല സംരക്ഷിക്കാൻ ജലസംഭരണിയുടെ ജലനിരപ്പു കുറയ്ക്കാൻ തീരുമാനിച്ചു. 1622.27 കോടി രൂപ ചെലവിൽ പദ്ധതിയുടെ ബാക്കി പ്രവൃത്തികൾ പൂർത്തിയാക്കാനുള്ള നിർദേശത്തിന് 2017 ഓഗസ്റ്റിൽ കേന്ദ്രമന്ത്രിസഭ അംഗീകാരം നൽകിയിരുന്നു.
തുടർന്ന്, രണ്ട് സംസ്ഥാന ഗവണ്മെന്റുകളുടെയും അഭ്യർഥനപ്രകാരം, മറ്റ് ചില ഘടകങ്ങൾ പദ്ധതിയിൽ ഉൾപ്പെടുത്തേണ്ടത് ആവശ്യമാണെന്ന് കണ്ടെത്തി. വിഭാവനം ചെയ്ത ജലസേചന സാധ്യതകൾ ലഭിക്കുന്നതിന് സാങ്കേതിക പരിഗണനകളിൽ നിന്ന് ആർഎംസിയുടെയും എൽഎംസിയുടെയും സമ്പൂർണ്ണ ലൈനിങ് അനിവാര്യമാണെന്ന് കണക്കാക്കപ്പെട്ടു. അതിനാൽ, ഗയ വിതരണ സംവിധാനം, ആർഎംസി, എൽഎംസി എന്നിവയുടെ ലൈനിങ്, വഴിമധ്യേയുള്ള നിർമിതികളുടെ പുനർനിർമാണം, പുതിയ ഘടനകൾ നിർമിക്കൽ, പദ്ധതിയാൽ ബാധിക്കപ്പെടുന്ന കുടുംബങ്ങളുടെ  പുനഃസ്ഥാപനത്തിനും പുനരധിവാസത്തിനുമുള്ള ഒറ്റത്തവണ പ്രത്യേക പാക്കേജ് എന്നിവയുടെ പുതുക്കിയ ചെലവ് എസ്റ്റിമേറ്റിൽ നൽകേണ്ടതുണ്ട്. ഇതനുസരിച്ച് പദ്ധതിയുടെ പുതുക്കിയ ചെലവ് എസ്റ്റിമേറ്റ് തയ്യാറാക്കി. ബാക്കിയുള്ള പ്രവൃത്തികൾക്കായുള്ള 2430.76 കോടി രൂപയിൽ 1836.41 കോടി രൂപ കേന്ദ്രം നൽകും.
NS
(
ആരോഗ്യ, കുടുംബക്ഷേമ മന്ത്രാലയം
ദേശീയ ഡിജിറ്റല് ആരോഗ്യ രൂപരേഖാറിപ്പോര്ട്ട്; അഭിപ്രായങ്ങളും നിര്ദ്ദേശങ്ങളും ക്ഷണിച്ചു
ദേശീയ ഡിജിറ്റല് ആരോഗ്യരൂപരേഖാറിപ്പോര്ട്ട് ന്യൂഡല്ഹിയില്കേന്ദ്ര ആരോഗ്യ, കുടുംബക്ഷേമ വകുപ്പ് മന്ത്രി ഡോ. ഹര്ഷ് വര്ദ്ധന് ഇന്ന്പുറത്തിറക്കി. വിവിധ തല്പരകക്ഷികളില്നിന്ന് അഭിപ്രായങ്ങളും നിര്ദ്ദേശങ്ങളുംസ്വീകരിക്കുന്നതിനായികേന്ദ്ര ആരോഗ്യ, കുടുംബക്ഷേമ മന്ത്രാലയത്തിന്റെവെബ്സൈറ്റില്റിപ്പോര്ട്ട് പ്രസിദ്ധപ്പെടുത്തിയിട്ടുണ്ട്. www.mohfw.gov.inഎന്ന വെബ്സൈറ്റില്മൂന്നാഴ്ചക്കാലത്തേക്ക് റിപ്പോര്ട്ട് ലഭ്യമാണ്.
സാര്വ്വത്രിക ആരോഗ്യ പരിരക്ഷ ഉറപ്പുവരുത്തുന്നതിന് മികച്ച പിന്തുണ നല്കാന് ഡിജിറ്റല് ഇടപെടലുകള് വഴി സാധിക്കുമെന്ന് തദവസരത്തില്ഡോ. ഹര്ഷ് വര്ദ്ധന് വ്യക്തമാക്കി. ഡിജിറ്റല് ഇന്ത്യ പദ്ധതിക്കു കീഴില്സേവനങ്ങള് രാജ്യത്തെ ഓരോ പൗരനും അവന്റെവീട്ടുപടിക്കല് എത്തിക്കുകയെന്ന പ്രധാനമന്ത്രിയുടെകാഴ്ചപ്പാടിനോട്ചേര്ന്ന് നില്ക്കുന്നതാണ്ദേശീയ ഡിജിറ്റല് ആരോഗ്യരൂപരേഖയെന്ന് അദ്ദേഹം പറഞ്ഞു.
നിലവിലുള്ള ആരോഗ്യവിവര സംവിധാനങ്ങള് സംയോജിപ്പിച്ച് ഇലക്ട്രോണിക് ഹെല്ത്ത് റെക്കോര്ഡ് സംവിധാനവുമായി പരസ്പര പ്രവര്ത്തനക്ഷമമാക്കുന്ന ഒരുവ്യവസ്ഥയ്ക്ക് രൂപം നല്കുക എന്നതാണ് ഈ കാലഘട്ടത്തിന്റെ ആവശ്യമെന്ന് ഡോ. ഹര്ഷ് വര്ദ്ധന് പറഞ്ഞു. ശക്തമായ ഐ.ടി അടിത്തറയിലാണ് ആയുഷ്മാന് ഭാരത് പദ്ധതി നടപ്പിലാക്കിയിട്ടുള്ളതെന്ന് അദ്ദേഹംചൂണ്ടിക്കാട്ടി.
ശക്തവും ഫലപ്രദവുമായി ആരോഗ്യസേവനങ്ങള് ലഭ്യമാക്കാനും നിരീക്ഷണം നടത്താനും വിവിധ ഐ.ടി സംവിധാനങ്ങളുടെകേന്ദ്രീകരണം ആവശ്യമാണെന്നും ഇതിന്റെ ഭാഗമായാണ് സമഗ്രവും, രാജ്യം മുഴുവന് ഉള്പ്പെടുത്തിയുമുള്ള ഇ-ഹെല്ത്ത് സംവിധാനത്തിന് ദേശീയ ഡിജിറ്റല് ആരോഗ്യരൂപരേഖയ്ക്കു കീഴില് പരിശ്രമമാരംഭിച്ചതെന്നുംഡോ. ഹര്ഷ് വര്ദ്ധന് വ്യക്തമാക്കി.
കേന്ദ്ര ആരോഗ്യ, കുടുംബക്ഷേമ വകുപ്പ് സഹമന്ത്രി ശ്രീ. അശ്വിനി കുമാര് ചൗബെ, കേന്ദ്ര ആരോഗ്യ, കുടുംബക്ഷേമ വകുപ്പ് സെക്രട്ടറി ശ്രീമതി പ്രീതി സുദന്, ദേശീയആരോഗ്യഡിജിറ്റല്രൂപരേഖസമിതി ചെയര്മാന് ശ്രീ.ജെ.സത്യനാരായണ, സി.ജി.എച്ച്.എസ് ഡയറക്ടര് ജനറലുംഅഡീഷണല് സെക്രട്ടറിയുമായ  ശ്രീ. സഞ്ജീവകുമാര്, ജോയിന്റ്സെക്രട്ടറി ശ്രീ. ലവ് അഗര്വാള് തുടങ്ങിയവര് ചടങ്ങില് പങ്കെടുത്തു.
(AM/MRD
വാണിജ്യ വ്യവസായ മന്ത്രാലയം
ഇലക്ട്രോണിക് സാധനങ്ങളുടെ കയറ്റുമതിയിൽ 2013-14 മുതൽ ഇതുവരെ 88% വർദ്ധന രേഖപ്പെടുത്തി
ഇന്ത്യയുടെ ഇലക്ട്രോണിക് ഉത്പന്നകയറ്റുമതി 2013-14 ലെ 6,600 മില്യൺ US ഡോളറിൽ നിന്ന് 2021-22 ൽ 12,400 മില്യൺ US ഡോളറായി, ഏകദേശം 88% ഉയർന്നു. മൊബൈൽ ഫോണുകൾ, ഐടി ഹാർഡ്വെയർ , ഉപഭോക്തൃ ഇലക്ട്രോണിക് വസ്തുക്കൾ , വ്യാവസായിക ഇലക്ട്രോണിക്സ് ഉത്പന്നങ്ങൾ, മോട്ടോർ വാഹന ഇലക്ട്രോണിക്സ് ഉത്പന്നങ്ങൾ എന്നിവ ഈ മേഖലയിലെ പ്രധാന കയറ്റുമതിയാണ്.
ദേശീയ ഇലക്ട്രോണിക്സ് നയം 2019  ഇന്ത്യയെ ഇലക്ട്രോണിക്സ് സിസ്റ്റം ഡിസൈൻ ആൻഡ് മാനുഫാക്ചറിങ്ങിന്റെ  ആഗോള കേന്ദ്രമാക്കി മാറ്റാൻ ലക്ഷ്യമിടുന്നു. വൻ തോതിലുള്ള ഇലക്ട്രോണിക് ഉപകരണ നിർമ്മാണത്തിനായുള്ള ഉത്പാദനബന്ധിത പ്രോത്സാഹന പദ്ധതി, ഇലക്ട്രോണിക് ഘടകഭാഗങ്ങളുടെയും അർദ്ധചാലകങ്ങളുടെയും ഉത്പാദനം പ്രോത്സാഹിപ്പിക്കുന്നതിനുള്ള പദ്ധതി , പരിഷ്കരിച്ച ഇലക്ട്രോണിക്സ് ഉത്പാദന ക്ലസ്റ്റേഴ്സ് പദ്ധതി , ഐടി ഹാർഡ്വെയർ നിർമ്മാണത്തിനുള്ള ഉത്പാദനബന്ധിത പ്രോത്സാഹന പദ്ധതി, എന്നീ നാല് പദ്ധതികളാണ് അനുകൂലമായ ആവാസവ്യവസ്ഥ സജ്ജമാക്കാൻ ദേശീയതലത്തിൽ അവതരിപ്പിച്ചിരിക്കുന്നത്.
റോഡ് ഗതാഗത, ഹൈവേ മന്ത്രാലയം
കേന്ദ്ര ഉപരിതല ഗതാഗത മന്ത്രാലയം ഏപ്രിൽ–ഓഗസ്റ്റ് കാലയളവിലെ ദേശീയ പാത നിർമാണത്തിന്റെ ലക്ഷ്യം മറികടന്നു
(കേന്ദ്ര ഉപരിതല ഗതാഗത മന്ത്രാലയം കഴിഞ്ഞ വാരാന്ത്യത്തോടെ രാജ്യത്തെ ദേശീയപാതകളുടെ നിർമാണ ലക്ഷ്യത്തെ മറികടന്നു. ഈ വർഷം ഏപ്രിൽ മുതൽ ഓഗസ്റ്റ് വരെ 3181 കിലോമീറ്റർ ദേശീയ പാത നിർമാണം പൂർത്തിയാക്കി. ഈ കാലയളവിൽ 2771 കിലോമീറ്ററാണ് ലക്ഷ്യമിട്ടിരുന്നത്. സംസ്ഥാന പൊതുമരാമത്തു വകുപ്പുകളുടെ 2104 കിലോമീറ്ററും ദേശീയപാത അതോറിട്ടിയുടെ 879 കിലോമീറ്ററും എൻഎച്ച്ഐഡിസിഎല്ലിന്റെ 198 കിലോമീറ്ററും ഇതിൽ ഉൾപ്പെടുന്നു.
ഈ വർഷം ഓഗസ്റ്റ് വരെ 3300 കിലോമീറ്റർ ദൈർഘ്യമുള്ള ദേശീയപാതനിർമാണ ജോലികൾക്ക് കരാര് നൽകി. ഇത് കഴിഞ്ഞ വർഷം ഇതേ കാലയളവിൽ ഉണ്ടായിരുന്ന 1367 കിലോമീറ്ററിന്റെ ഇരട്ടിയാണ്. സംസ്ഥാന പൊതുമരാമത്തു വകുപ്പുകളുടെ 2167 കിലോമീറ്റർ, ദേശീയപാത അതോറിട്ടിയുടെ 793 കിലോമീറ്റർ, എൻഎച്ച്ഐഡിസിഎല്ലിന്റെ 341 കിലോമീറ്റർ എന്നിവ ഇതിൽ ഉൾപ്പെടുന്നു.
ഈ കാലയളവിൽ രാജ്യത്തുടനീളം 2983 കിലോമീറ്റർ ദേശീയപാത നിർമാണത്തിന് അനുമതി നല്കി. സംസ്ഥാന പൊതുമരാമത്തു വകുപ്പുകളുടെ 1265 കിലോമീറ്ററും ദേശീയപാത അതോറിട്ടിയുടെ 1183 കിലോമീറ്ററും എൻഎച്ച്ഐഡിസിഎല്ലിന്റെ 535 കിലോമീറ്ററും ഇതിൽ ഉൾപ്പെടുന്നു.
പ്രധാനമന്ത്രിയുടെ ഓഫീസ്
സൻസദ് രത്ന അവാർഡ് ലഭിച്ച സഹ എംപിമാരെ പ്രധാനമന്ത്രി അഭിനന്ദിച്ചു
2023-ലെ സൻസദ് രത്ന അവാർഡുകൾ ലഭിച്ച സഹ എംപിമാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര പാർലമെന്ററി കാര്യ മന്ത്രി ശ്രീ പ്രഹ്ളാദ് ജോഷിയുടെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“സൻസദ് രത്ന അവാർഡുകൾ ലഭിച്ച സഹ എംപിമാർക്ക് അഭിനന്ദനങ്ങൾ. തങ്ങളുടെ സമ്പന്നമായ ഉൾക്കാഴ്ചകളാൽ പാർലമെന്ററി നടപടികളെ സമ്പന്നമാക്കാൻ അവർക്ക് കഴിയട്ടെ.”
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
കഴിഞ്ഞ 24 മണിക്കൂറിനുള്ളിൽ 2.5 കോടി ഡോസുകൾ നൽകിക്കൊണ്ട് ഇന്ത്യ എക്കാലത്തെയും ഉയർന്ന ഒറ്റ ദിവസത്തെ പ്രതിരോധ കുത്തിവയ്പ് നടത്തി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 35,662 പേർക്ക്
ചികിത്സയിലുള്ളത് ആകെ രോഗബാധിതരുടെ 1.02%
രാജ്യത്ത് നിലവിൽ ചികിത്സയിലുള്ളത് 3,40,639 പേർ
രോഗമുക്തി നിരക്ക് 97.65%
കഴിഞ്ഞ 24 മണിക്കൂറിനിടെ 33,798 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,26,32,222 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 85 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 19 ദിവസമായി 3 ശതമാനത്തിൽ താഴെ
ആകെ നടത്തിയത് 55.07 കോടി പരിശോധനകൾ.
പ്രധാനമന്ത്രിയുടെ ഓഫീസ്
സംസ്ഥാന രൂപീകരണ ദിനത്തിൽ തെലങ്കാനയിലെ ജനങ്ങൾക്ക് പ്രധാനമന്ത്രി ആശംസകൾ നേരുന്നു
സംസ്ഥാന രൂപീകരണ ദിനത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി തെലങ്കാനയിലെ ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു
"സംസ്ഥാനത്തിന്റെ രൂപീകരണ ദിനത്തിൽ തെലങ്കാനയിലെ ജനങ്ങൾക്ക് ആശംസകൾ. അനേകം മേഖലകളിൽ മികവ് പുലർത്തുന്ന അതുല്യമായ സംസ്കാരവും കഠിനാധ്വാനികളുമായ ജനങ്ങളാൽ സംസ്ഥാനം അനുഗ്രഹിക്കപ്പെടുന്നു. തെലങ്കാനയിലെ ജനങ്ങളുടെ ആരോഗ്യത്തിനും ക്ഷേമത്തിനും വേണ്ടി പ്രാർത്ഥിക്കുന്നു."
പ്രധാനമന്ത്രിയുടെ ഓഫീസ്
ഗോവ സംസ്ഥാന ദിനത്തിൽ പ്രധാനമന്ത്രിയുടെ ആശംസ
പ്രധാനമന്ത്രി ശ്രീ നരേന്ദ്ര മോദി ഗോവയിലെ ജനങ്ങളെ അവരുടെ സംസ്ഥാന ദിനത്തിൽ അഭിവാദ്യം ചെയ്തു.
" സംസ്ഥാനം പുരോഗതിയുടെ പുതിയ ഉയരങ്ങൾ താണ്ടട്ടെ . ഗോവയിലെ ജനങ്ങളുടെ ആരോഗ്യത്തിനും ക്ഷേമത്തിനുമായി ഞാൻ പ്രാർത്ഥിക്കുന്നു." ഒരു ട്വീറ്റിൽ പ്രധാനമന്ത്രി പറഞ്ഞു .
PIB Headquarters
പാസ്പോര്ട്ട് സേവാ കേന്ദ്രങ്ങള്ക്ക് മെയ് 10 ന് അവധി
(ബുദ്ധപൂര്ണ്ണിമ പ്രമാണിച്ച് തിരുവനന്തപുരം മേഖലാ പാസ്പോര്ട്ട് ഓഫീസ്, കൊല്ലം, നെയ്യാറ്റിന്കര, വഴുതക്കാട്
എന്നിവിടങ്ങളിലെ പാസ്പോര്ട്ട് സേവാ കേന്ദ്രങ്ങള്, പത്തനംതിട്ടയിലെ പോസ്റ്റ് ഓഫീസ് പാസ്പോര്ട്ട് സേവാ കേന്ദ്രം
എന്നിവയ്ക്ക് മെയ് 10 ബുധനാഴ്ച അവധിയായിരിക്കുമെന്ന് തിരുവനന്തപുരം മേഖലാ പാസ്പോര്ട്ട് ഓഫീസര് ശ്രീ.
ആഷിക് കാരാട്ടില് അറിയിച്ചു.
ശാസ്ത്ര സാങ്കേതിക മന്ത്രാലയം
കോവിഡ് 19 രോഗികളെ പരിശോധിക്കാന് അണുവിമുക്ത പരിശോധനാ ബൂത്ത് വികസിപ്പിച്ച് ശ്രീചിത്ര ഇന്സ്റ്റിറ്റ്യൂട്ടിലെ ശാസ്ത്രജ്ഞര്
 ശാസ്ത്രജ്ഞര് കോവിഡ് 19 രോഗികളെ പരിശോധിക്കാന്, അണുവിമുക്തമാക്കാവുന്ന പരിശോധന ബൂത്ത് വികസിപ്പിച്ചു
പരസ്പര സമ്പര്ക്കം ഒഴിവാക്കി രോഗവ്യാപനം തടയാന് ടെലിഫോണ് ബൂത്തിന്റെ മാതൃകയില് എല്ലാ ഭാഗവും അടച്ച രീതിയിലാണ് ബൂത്തുകള് നിര്മിച്ചിരിക്കുന്നത്. ലൈറ്റ്, ടേബിള് ഫാന്, ഷെല്ഫ്, അള്ട്രാ വയലറ്റ് ലൈറ്റ് എന്നിവ ബൂത്തില് സജ്ജീകരിച്ചിട്ടുണ്ട്.
ഓരോ രോഗിയും ബൂത്ത് വിടുന്നയുടന് ചേംബറിലെ അള്ട്രാ വയലറ്റ് ലൈറ്റ് ബൂത്ത് അണുവിമുക്തമാക്കുന്നു. 254 നാനോ മീറ്റര് തരംഗ ദൈര്ഘ്യവും 15 വാട്സുമുള്ള അള്ട്രാ വയലറ്റ് ലൈറ്റ് രോഗി ബൂത്ത് വിട്ട് മൂന്ന് മിനിറ്റിനുള്ളില് ബൂത്തിനുള്ളിലെ വൈറസുകള് ഇല്ലാതാക്കുന്നു. ഓരോ രോഗിയുടേയും ദേഹപരിശോധന നടത്തുന്നതിന് ബൂത്തിനുള്ളില് ഓരോ ജോടി കൈയുറകള് വീതം ലഭ്യമാക്കിയിട്ടുണ്ട്. ഇത് കൂടാതെ ചേംബറിനുള്ളില് സ്റ്റെതസ്കോപ്പ് ഉപയോഗിച്ച് പരിശോധന നടത്താനുള്ള സൗകര്യവും ഇതില് ഒരുക്കിയിട്ടുണ്ട്.
പരിശോധനയ്ക്ക് ശേഷം രോഗിയോട് ചേംബറിനുള്ളില് നിന്ന് പുറത്ത് പോകാന് അഭ്യര്ത്ഥിക്കുകയും തുടര്ന്ന് മൂന്ന് മിനിറ്റ് നേരത്തേക്ക് അള്ട്രാവയലറ്റ് ലൈറ്റ് പ്രകാശിപ്പിക്കുകയും ചെയ്യും. മൂന്ന് മിനിറ്റ് ലൈറ്റ് പ്രകാശിപ്പിച്ച് അണുനശീകരണം നടത്തിയ ശേഷം അടുത്ത രോഗിയെ പ്രവേശിപ്പിക്കുകയും ഇതേ രീതി ഓരോ രോഗികളിലും തുടരുകയും ചെയ്യും.
'വളരെ അപകടകാരിയായ ഒരു വൈറസിനെ നേരിടുന്ന ഡോക്ടര്മാര്ക്കും മറ്റ് ആരോഗ്യ പ്രവര്ത്തകര്ക്കും ഉയര്ന്ന ഗുണനിലവാരമുള്ള സുരക്ഷാ ഉപകരണങ്ങള് നല്കുക എന്നത് ഏറ്റവും പ്രധാനപ്പെട്ട കാര്യമാണ്. മികച്ച രീതിയില് ആസൂത്രിതമായി രൂപകല്പ്പന ചെയ്ത ബൂത്ത് ഈ നിലയിലുള്ള മികച്ച ഒരു മുന്നേറ്റമാണ്'' - കേന്ദ്ര ശാസ്ത്ര സാങ്കേതിക വകുപ്പ് സെക്രട്ടറി പ്രൊഫ. അശുതോഷ് ശര്മ പറഞ്ഞു.
ശ്രീചിത്ര ഇന്സ്റ്റിറ്റ്യൂട്ടിലെ ശ്രീ. സി. വി. മുരളീധരന്, ശ്രീ. വി. രമേഷ് ബാബു, ശ്രീ. ഡി. എസ്. നാഗേഷ്, ശ്രീ. സൗരഭ് എസ്. നായര്, ശ്രീ. അരവിന്ദ് കുമാര് പ്രജാപതി, ഡോ. കെ. ജി. വി. ശിവകുമാര് എന്നിവര്ക്കൊപ്പം ആര്ട്ടിഫിഷ്യല് ഇന്റേണല് ഓര്ഗന്  ആന്ഡ് ഡിവിഷന് ഓഫ് എക്സ്ട്രാ കോര്പറേല് ഡിവൈസസ്  ടീം അംഗങ്ങള് ചേര്ന്നാണ് ബൂത്ത് തയ്യാറാക്കിയത്. പരിശോധന ബൂത്തിന്റെ സാങ്കേതിക വിവരങ്ങള് ഇതിനകം തിരുവനന്തപുരത്തെ ഫ്ളൈ ടെക് ഇന്ഡസ്ട്രീസുമായി പങ്കുവച്ചിട്ടുണ്ട്
രാജ്യരക്ഷാ മന്ത്രാലയം
തദ്ദേശീയമായി വികസിപ്പിച്ച, കരയിൽ നിന്നും കരയിലെ ലക്ഷ്യങ്ങളിലേക്ക് തന്നെ തൊടുക്കാനാവുന്ന പുതുതലമുറ മിസൈൽ, പ്രളയിന്റെ രണ്ടാമത് വിക്ഷേപണവും ഡിആർഡിഒ വിജയകരമായി പൂർത്തീകരിച്ചു
ന്യൂ ഡൽഹി: ഡിസംബർ 23, 2021
കരയിൽ നിന്നും കരയിലെ ലക്ഷ്യങ്ങളിലേക്ക് തന്നെ വിക്ഷേപിക്കാൻ ആകുന്ന പുതുതലമുറ മിസൈൽ, പ്രളയിന്റെ രണ്ടാമത് പരീക്ഷണ വിക്ഷേപണവും ഡിആർഡിഒ വിജയകരമായി പൂർത്തീകരിച്ചു. തദ്ദേശീയമായി വികസിപ്പിച്ച മിസൈലിന്റെ രണ്ടാമത് പരീക്ഷണം 2021 ഡിസംബർ 23 ന് ഒഡീഷ തീരത്തുള്ള ഡോ. എപിജെ അബ്ദുൽ കലാം ദ്വീപിലാണ് നടന്നത്.
ഇതാദ്യമായാണ് തുടർച്ചയായി ഒരു ബാലിസ്റ്റിക് മിസൈലിന്റെ രണ്ട് പരീക്ഷണങ്ങൾ അടുത്തടുത്ത ദിവസങ്ങളിൽ വിജയകരമായി പൂർത്തീകരിക്കുന്നത്. ദൗത്യത്തിന്റെ എല്ലാ പ്രഖ്യാപിത ലക്ഷ്യങ്ങളും പൂർത്തീകരിക്കാൻ പരീക്ഷണത്തിൽ സാധിച്ചു. മിസൈലിന്റെ രണ്ട് കൺഫിഗറേഷനിലുള്ള സംവിധാനങ്ങളുടെയും പരീക്ഷണം വിജയകരമായിരുന്നു.
അധിക ഭാരം വഹിച്ചുകൊണ്ട് മറ്റൊരു ദൂരത്തേക്ക് ആണ് ഇന്നത്തെ പ്രളയ് മിസൈൽ വിക്ഷേപണം നടന്നത്. മിസൈലിന്റെ കൃത്യത, പോർമുനയുടെ പ്രഹരശേഷി എന്നിവ വിലയിരുത്തുന്നതിനായിരുന്നു ഇത്.
കിഴക്കൻ തീരത്തെ വിവിധ ഭാഗങ്ങളിലും, ലക്ഷ്യസ്ഥാനങ്ങൾക്ക് സമീപം സ്ഥാപിച്ചിരുന്ന കപ്പലുകളിലും വിന്യസിച്ചിരുന്ന ടെലിമെറ്ററി, റഡാർ, ഇലക്ട്രോ-ഒപ്റ്റിക് ട്രാക്കിങ് സംവിധാനം അടക്കമുള്ള എല്ലാ സെൻസറുകളും ഉപകരണങ്ങളും വിക്ഷേപണം കൃത്യമായി നിരീക്ഷിച്ചു.
മിസൈലിന്റെ തുടർച്ചയായുള്ള പരീക്ഷണം വിജയകരമായി പൂർത്തിയാക്കിയ DRDO, അനുബന്ധ സ്ഥാപനങ്ങൾ എന്നിവരെ രാജ്യരക്ഷാ മന്ത്രി ശ്രീ രാജ്നാഥ് സിംഗ് അഭിനന്ദിച്ചു
RRTN/SKY
(Visitor Counter : 172
പ്രധാനമന്ത്രിയുടെ ഓഫീസ്
ബുദ്ധദേബ് ദാസ് ഗുപ്തയുടെ നിര്യാണത്തിൽ പ്രധാനമന്ത്രിയുടെ അനുശോചനം
ചലച്ചിത്ര നിർമ്മാതാവും ചിന്തകനും കവിയുമായ ശ്രീ ബുദ്ധദേബ് ദാസ് ഗുപ്തയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഖം രേഖപ്പെടുത്തി.
ഒരു ട്വീറ്റിൽ അദ്ദേഹം പറഞ്ഞു :
“ശ്രീ ബുദ്ധദേബ് ദാസ് ഗുപ്തയുടെ നിര്യാണത്തിൽ നിറഞ്ഞ മനോവേദനയുണ്ട് . അദ്ദേഹത്തിന്റെ വൈവിധ്യമാർന്ന സൃഷ്ടികൾ സമൂഹത്തിലെ എല്ലാ വിഭാഗങ്ങളെയും ആകർഷിച്ചിരുന്നു. അദ്ദേഹം സമുന്നതനായ ചിന്തകനും കവിയുമായിരുന്നു. ദുഖത്തിന്റെ ഈ വേളയിൽ എന്റെ ചിന്തകൾ അദ്ദേഹത്തിന്റെ കുടുംബത്തോടും നിരവധി ആരാധകരോടുമൊപ്പമാണ് . ഓം ശാന്തി. ”
ധനകാര്യ മന്ത്രാലയം
ഇന്ത്യ നടപ്പിലാക്കിക്കൊണ്ടിരിക്കുന്നത് പുനരുല്പ്പാദന ഊര്ജ്ജ മേഖലയിലെ ലോകത്തിലെ ഏറ്റവും വലിയ പദ്ധതികള്
(പുനരുല്പ്പാദന ഊര്ജ്ജ മേഖലയില് ലോകത്തിലെതന്നെ ഏറ്റവും വലിയ വികസന പദ്ധതികളാണ് ഇന്ത്യ നടപ്പിലാക്കുന്നതെന്ന് കേന്ദ്ര ധനകാര്യമന്ത്രി ശ്രീമതി. നിര്മലാ സീതാരാമന് പാര്ലമെന്റില് സമര്പ്പിച്ച 2018-2019 ലെ സാമ്പത്തിക സര്വേ വ്യക്തമാക്കുന്നു.
സാമൂഹിക സമത്വം, ഊര്ജ്ജ സുരക്ഷയോടു കൂടിയ ഊര്ജ്ജ പരിവര്ത്തനം, ശക്തമായ സാമ്പത്തിക രംഗം, കാലാവസ്ഥാ വ്യതിയാനം ചെറുക്കല് എന്നിവ കൈവരിക്കുന്നതിനുള്ള ഇന്ത്യയുടെ കാഴ്ചപ്പാടിന്റെ ഭാഗമാണ് പുനരുല്പ്പാദന ഊര്ജ്ജ സ്രോതസ്സുകളെ പ്രോത്സാഹിപ്പിക്കലെന്ന് സര്വേ ഊന്നിപ്പറയുന്നു.
2014- 15 ല് രാജ്യത്തെ ആകെ വൈദ്യുതോല്പ്പാദനത്തില് പുനരുല്പ്പാദന ഊര്ജ്ജ മേഖലയുടെ സംഭാവന 6 ശതമാനം ആയിരുന്നത് 2018-19 ല് 10 ശതമാനമായി ഉയര്ന്നു. ഇന്ന് കാറ്റില് നിന്നുള്ള ഊര്ജ്ജോല്പ്പാദനത്തില് ലോകത്ത് നാലാം സ്ഥാനത്താണ് ഇന്ത്യ. സൗരോര്ജ്ജോല്പ്പാദനത്തില് നിലവില് അഞ്ചാം സ്ഥാനത്തും പുനരുല്പ്പാദന ഊര്ജ്ജമേഖലയിലെ മൊത്തം സ്ഥാപിത ശേഷിയില് ലോകത്ത് അഞ്ചാം സ്ഥാനത്തുമാണ് ഇന്ത്യയെന്ന് സാമ്പത്തിക സര്വേ ചൂണ്ടിക്കാട്ടുന്നു.
2014 മാര്ച്ച് 31 ന് പുനരുല്പ്പാദന ഊര്ജ്ജ മേഖലയിലെ ആകെ സ്ഥാപിത ശേഷി 35 ജിഗാവാട്ട് ആയിരുന്നത് ഇരട്ടിയിലേറെ വര്ദ്ധിച്ച് 2019 മാര്ച്ച് 31 ന് 78 ജിഗാവാട്ടായി. 2022 ഓടെ പുനരുല്പ്പാദന ഊര്ജ്ജത്തില് 175 ജിഗാവാട്ടിന്റെ സ്ഥാപിതശേഷി കൈവരിക്കുകയാണ് ലക്ഷ്യമിടുന്നത്. 2022 വരെ  പുനരുല്പ്പാദന ഊര്ജ്ജ പ്ലാന്റുകള്ക്കായി 80 ബില്യണ് ഡോളറിന്റെ അധിക നിക്ഷേപം വേണ്ടിവരുമെന്ന് സര്വേ ചുണ്ടിക്കാട്ടുന്നു. 2023-2030 വരെയുള്ള കാലയളവില് 250 ബില്യണ് ഡോളറിന്റെ നിക്ഷേപവും ഇതിനായി ആവശ്യം വരും. അടുത്ത ഒരു ദശാബ്ദത്തേക്കും അതിനു ശേഷവും പ്രതിവര്ഷം 30 ബില്യണ് ഡോളറിന്റെ നിക്ഷേപം ആവശ്യമായിവരുമെന്നാണ് കണക്കാക്കുന്നത്.
പുനരുല്പ്പാദന ഊര്ജ്ജ ശേഷി പലമടങ്ങ് വര്ദ്ധിച്ചിട്ടുണ്ടെങ്കിലും, ഫോസില് ഇന്ധനത്തില് അധിഷ്ഠിതമായ ഊര്ജ്ജം, പ്രധാന ഊര്ജ്ജ സ്രോതസ്സായി തുടരുമെന്ന് സര്വേ വ്യക്തമാക്കുന്നു.
AM/ND MRD – 373
പ്രധാനമന്ത്രിയുടെ ഓഫീസ്
അസമില് പ്രധാനമന്തി 'അസോം മാലയ്'ക്ക് സമാരംഭം കുറിയ്ക്കുകയും രണ്ടു ആശുപത്രികൾക്ക് തറക്കല്ലിടുകയും ചെയ്തു
അസമിലെ സോണിത്പുര് ജില്ലയിലെ ദേകിയാജൂളിയില് പ്രധാനമന്ത്രി ശ്രീ നരേന്ദ്ര മോദി രണ്ടു ആശുപത്രികള്ക്ക് തറക്കല്ലിടുകയും സംസ്ഥാന ഹൈവേകള്ക്കും പ്രധാനപ്പെട്ട ജില്ലാ റോഡുകള്ക്കുമുള്ള പദ്ധതിയായ 'അസോം മാല'യ്ക്ക് സമാരംഭം കുറിയ്ക്കുകയും ചെയ്തു. അസം മുഖ്യമന്ത്രി ശ്രീ സര്ബാനന്ദ സോനോവാള്, കേന്ദ്ര മന്ത്രി ശ്രീ രാമേശ്വര് തേലി, അസം ഗവണ്മെന്റിന്റെ മന്ത്രിമാര് ബോഡോ ടെറിറ്റോറിയല് റീജയണ് ചീഫ് ശ്രീ പ്രമോദ് ബോറോ എന്നിവര് ചടങ്ങില് സംബന്ധിച്ചു.
അസമിന്റെ അതിവേഗ പുരോഗതിക്ക് വേണ്ടി സംസ്ഥാന ഗവൺമെന്റും മുഖ്യമന്ത്രി ശ്രീ സര്ബാനന്ദസോനോവാൾ, മന്ത്രി ശ്രീ ഹേമന്ദ് ബിശ്വാസ്, ബോഡോലാന്റ് ടെറിറ്റോറിയല് റീജിയണ് ചീഫ് ശ്രീ പ്രമോദ് ബോറോ തുടങ്ങിയവർ വഹിക്കുന്ന പ്രധാനമന്ത്രി അഭിനന്ദിച്ചു. 1942 ല് ത്രിവര്ണ്ണപതാകയ്ക്ക് വേണ്ടി കടുത്ത ഭീഷണികളുണ്ടായിട്ടും കടന്നുകയറ്റക്കാര്ക്കെതിരെ ഈ മേഖല നടത്തിയ പ്രതിരോധത്തിന്റെയും രക്തസാക്ഷികളുടെ ത്യാഗത്തിന്റെയും ചരിത്രം അദ്ദേഹം അനുസ്മരിച്ചു.
അക്രമങ്ങളുടെയും വിവേചനത്തിന്റെയും പോരാട്ടത്തിന്റെയും പാരമ്പര്യം പിന്നിലുപേക്ഷിച്ചുകൊണ്ട്, ഇന്ന് വടക്കുകിഴക്ക് സമ്പൂര്ണ്ണമായി വികസനത്തിന്റെ പാതയിലേക്ക് നീങ്ങുകയാണെന്നും അസം ഇതില് വളരെ സുപ്രധാനമായ പങ്കുവഹിക്കുന്നുണ്ടെന്നും പ്രധാനമന്ത്രി പറഞ്ഞു. ചരിത്രപരമായ ബോഡോ ഉടമ്പടിക്ക് ശേഷം അടുത്തിടെ ബോഡോലാന്റില് നടന്ന ടെറിറ്റോറിയല് കൗണ്സില് തെരഞ്ഞെടുപ്പ് വികസത്തിന്റെയും വിശ്വാസത്തിന്റെയും പുതിയ അദ്ധ്യായം ആ മേഖലയില് രചിച്ചുവെന്ന് ശ്രീ മോദി ചൂണ്ടിക്കാട്ടി.
സ്വാതന്ത്ര്യത്തിന് ശേഷം 2016 വരെ അസമിന് വെറും ആറു മെഡിക്കല് കോളജുകള് മാത്രമേ ഉണ്ടായിരുന്നുള്ളു, അതേസമയം അഞ്ചുവര്ഷത്തിനുള്ളില് ആറു പുതിയ മെഡിക്കല് കോളജുകള്ക്ക് തുടക്കം കുറിച്ചുവെന്ന് അസമില് മുമ്പ് മെഡിക്കല് പശ്ചാത്തല സൗകര്യത്തിലുണ്ടായിരുന്ന മോശം അവസ്ഥയെ അനുസ്മരിച്ചുകൊണ്ട് അദ്ദേഹം പറഞ്ഞു. ചാർഡിയോയിലും ബിശ്വനാഥിലുമുള്ള കോളജുകള് വടക്ക് അപ്പര് അസമിന്റെ ആവശ്യങ്ങള് നിര്വഹിക്കും. അതുപോലെ സംസ്ഥാനത്തുള്ള 725 മെഡിക്കല് സീറ്റുകളോടെ ഈ രണ്ടു മെഡിക്കല് കോളജുകള് പ്രവര്ത്തിച്ചു തുടങ്ങി കഴിയുമ്പോള് 1600 പുതിയ ഡോക്ടര്മാര് എല്ലാവര്ഷവും പുറത്തുവരികയും ചെയ്യും. ഇത് സംസ്ഥാനത്തിന്റെ ഉള്നാടന് പ്രദേശങ്ങളിലെ പോലും മെഡിക്കല് സൗകര്യങ്ങള് സവിശേഷമായ രീതിയില് മെച്ചപ്പെടുത്തും. ഗുവാഹത്തി എംയിസിന്റെ പ്രവര്ത്തനങ്ങള് അതിവേഗത്തില് പുരോഗമിക്കുകയാണെന്നും ഇന്സ്റ്റിറ്റ്യൂട്ടിന്റെ ആദ്യ ബാച്ച് ആരംഭിച്ചുവെന്നും പ്രധാനമന്ത്രി അറിയിച്ചു.
അസമിന്റെ വളര്ച്ചയുടെ കേന്ദ്രം തേയില തോട്ടങ്ങളാണെന്ന് ശ്രീ മോദി ചൂണ്ടിക്കാട്ടി. ധന് പുരസ്ക്കാര് പദ്ധതിയുടെ കീഴില് കോടിക്കണക്കിന് രൂപ ഇന്നലെ തന്നെ തേയില തോട്ടങ്ങളിലെ 7.5 ലക്ഷം തൊഴിലാളികളുടെ അക്കൗണ്ടുകളിലേക്ക് കൈമാറ്റംചെയ്തതായി അദ്ദേഹം അറിയിച്ചു. ഗര്ഭവതികളെ ഒരു പ്രത്യേക പദ്ധതിയിലൂടെ സഹായിക്കുകയാണ്. തൊഴിലാളികളുടെ പരിരക്ഷയ്ക്കായി പ്രത്യേക മെഡിക്കല് ടീമുകളെ തോട്ടങ്ങളിലേക്ക് അയച്ചിട്ടുണ്ട്. സൗജന്യ മരുന്നുകളും ലഭ്യമാക്കുന്നുണ്ട്. തേയില തൊഴിലാളികളുടെ ക്ഷേമത്തിനായി ഇക്കൊല്ലത്തെ ബജറ്റില് 1000 കോടി രൂപയുടെ പദ്ധതി പ്രഖ്യാപിച്ചിട്ടുണ്ടെന്നും പ്രധാനമന്ത്രി വിശദീകരിച്ചു.
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 199.41 കോടിയിലധികം വാക്സിന് ഡോസുകള്
ഉപയോഗിക്കാത്ത 6.75 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,99,41,29,995.
അവശേഷിക്കുന്നത്
6,75,31,140.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 199.41 കോടിയിൽ പരം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 6.75 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും അവശേഷിക്കുന്നു.
-ND-
(Visitor Counter : 101
റെയില്വേ മന്ത്രാലയം
കിസാന് റെയില്'; പ്രത്യേക പാര്സല് ട്രെയിന് സര്വീസ് നാളെമുതല്
(ന്യൂഡല്ഹി, 06 ആഗസ്റ്റ് 2020
പാല്, മാംസം, മല്സ്യം എന്നിവ അടക്കമുള്ള പെട്ടെന്ന് കേടുവരുന്ന ഭക്ഷ്യവസ്തുക്കളുടെയും ധാന്യങ്ങളുടെയും ചരക്കുനീക്കം മെച്ചപ്പെടുത്താന് ലക്ഷ്യമിട്ട് ഇന്ത്യന് റെയില്വേ പ്രത്യേക ട്രെയിന് സര്വീസ് ആരംഭിക്കുന്നു. മഹാരാഷ്ട്രയിലെ ദേവ്ലാലിയില് നിന്ന് ബിഹാറിലെ ദാനാപൂര് വരെ ഓടുന്ന പ്രതിവാര 'കിസാന് റെയില്' പാര്സല് ട്രെയിനിന്റെ ആദ്യ സര്വീസ് നാളെയാണ്. 2020-21 ബജറ്റിലെ പ്രഖ്യാപനമായിരുന്നു 'കിസാന് റെയില്'. സാധനങ്ങള് കേടാവാതെ സൂക്ഷിക്കാന് ഫ്രോസണ് കണ്ടെയിനറുകളടങ്ങിയതാണ് ഈ ട്രെയിന്.
യഥാസമയത്ത് ചരക്കുകള് ലക്ഷ്യസ്ഥാനത്തെത്തിക്കാന് പുതിയ സേവനം സഹായിക്കും. കേന്ദ്ര കൃഷി കര്ഷകക്ഷേമ മന്ത്രി ശ്രീ നരേന്ദ്രസിങ് തോമര്, റെയില്വേ മന്ത്രി ശ്രീ പിയൂഷ് ഗോയല് എന്നിവര് ചേര്ന്ന് വീഡിയോ കോണ്ഫറന്സിലൂടെ കിസാന് റെയില് ഉദ്ഘാടനം ചെയ്യും. ചരക്കുകള് കൃത്യസമയത്ത് എത്തിക്കുന്നതിലൂടെ കര്ഷകരുടെ വരുമാനം 2022ഓടെ ഇരട്ടിയാക്കാന് കഴിയുമെന്നാണു കണക്കുകൂട്ടല്. പഴം-പച്ചക്കറി പോലെ വേഗത്തില് കേടാകുന്ന ഉല്പ്പന്നങ്ങള് വൈകാതെ വിപണിയിലെത്തിച്ച് കര്ഷകരുടെ നഷ്ടം കുറയ്ക്കാനാണു കിസാന് റെയില് ലക്ഷ്യമിടുന്നത്.
ഘന വ്യവസായ മന്ത്രാലയം
പ്രകാശ് ജാവദേക്കര് ഘന വ്യവസായ, പൊതു സംരംഭകത്വ മന്ത്രാലയത്തിന്റെകൂടിചുമതലയേറ്റു
കേന്ദ്ര വാര്ത്താ വിതരണ, പ്രക്ഷേപണ, പരിസ്ഥിതി, വനം, കാലാസ്ഥാവ്യതിയാന വകുപ്പ് മന്ത്രി ശ്രീ. പ്രകാശ് ജാവദേക്കര് ഘന വ്യവസായ, പൊതു സംരംഭകത്വ മന്ത്രാലയത്തിന്റെചുമതലയേറ്റു. ശ്രീ. അനന്ത് ഗീഥെ കഴിഞ്ഞ ദിവസം രാജി വെച്ചത്തിനെത്തുടര്ന്നാണ്അദ്ദേഹം കൈകാര്യംചെയ്ത വകുപ്പുകളുടെ അധികചുമതല ശ്രീ. ജാവദേക്കര്ക്ക് നല്കിയത്.
ND
(Visitor Counter : 51